شه‌فه‌ق نيوز/ وه‌زيره‌يل خارجيه‌ى عه‌ره‌ب داوا له‌ واشنتۆن ئه‌كه‌ن دگانناينى وه‌ قودس ئه‌را پايته‌خت ئسرائيل هه‌ڵوه‌شنێده‌وه‌و وشدارييش دان له‌ كيشانن ناوچه‌گه‌ وه‌ره‌و خوينڕشانن فيشتر.
له‌ى باوه‌ته‌و، وه‌زيره‌يل خارجيه‌ى عه‌ره‌ب له‌ به‌ياننامه‌يگ داوا له‌ وڵاته‌يل يه‌كگرتگ ئه‌كه‌ن دگانناينى وه‌ قودس ئه‌را پايته‌خت ئسرائيل هه‌ڵوه‌شنێده‌وه‌و له‌ هه‌مان وه‌خت گشت خاكه‌يل داگيركرياگ فلستينى و خاكه‌يل تر عه‌ره‌ب ك داگير كريانه‌ باريه‌ێده‌و.
جى باسه‌، به‌ياننامه‌گه‌ يه‌يش ده‌رخست ك دويه‌كه‌ له‌ دانيشتتنيگ ئه‌را ماوه‌ى فره‌يگ وه‌زيره‌يل خارجيه‌ى عه‌ره‌ب جه‌خت له‌بان هه‌ڵوه‌شاننه‌وه‌ى ئه‌و بريار ئه‌مريكه‌ كردن و شرمه‌زاريشى كردن وه‌ ئه‌وه‌گ بڕياريگ ناهه‌قه‌و چه‌واشه‌ى ياساى ناوده‌وڵه‌تى و بڕياره‌يل ئه‌نجومه‌ن ئاسايش و كۆمه‌ڵه‌ى گشتى نه‌ته‌وه‌يل يه‌كگرتگه‌.
